It selen de voirs hen jairlicx den voirs termijn duende hebben de
helicht van allen den appelen peen en anden froyte wassende
in beide de boegairden ald welcke helicht en oic de capuyne
die den hen ald van tsijze gelevert zullen wordden zal hen
oic de selve wynne tot zijnen coste te loeven leven It zal
de vors wynne den voirs hn jairlicx voe de huysinghe
met der heyden voer thof gelegen dat gheen bosch en es
zonder de savoiren en zonder de grecht jairlicx te kersmisse
gheven vier rijnsch gulden te xx stuvs tstuc tq ass It
zal de vors wynne op de voirs huysinghe jairlicx daers
meest van noede zijn zal verdecken altoes voer half merte
vi walms en oic de wanden vanden selven huysinghen houde
loflic vander underster rikelen tot der platen toe It alle
dmest dat inden lesten wynter inden voirs wynhove
gemaict worde en alle tstroe dat inden selven lesten jae
opte vors lande gewassen zijn sall dat zal int afscheiden
vanden wynne int hoff bliven It zal de vors wynne de
vorste came vanden voirs goeden stoffen met twee bedden
daer de meesters vanden capellanen met henren rintmetst
inne logen moegen als zij dair comen zonder cost van
vie van etene oft van drinckene desselfs wynnen Maer
om dit te halene oft anders te halen bynnen sdorps of tarscot
zal de wynne den vors heen eenen bode verleenen It de
vors wynne zal hebben den moelenbeempt houden omtrint een
half boender It den zavelbeemt omtrint vijf dach groot
den pertsbeemd houden omtrint iii dach It den beemd
gelegen over de meuwe motte houden omtrint een halff
boender It noch ander weyde gelegen omtrint den huysen vors
all tsamen tsjaers den vors termijn duende Om xxvii
rijnsch gulden te xx stuvs tstuck jairlicx te kersmisse te
betalen It de voirs wynne zal de vors beemde jairlicx
loflic bevreden op zijnen cost maer hij zal den lueck en
staken dair toe behoeven vanden goeden ter minst schaden
It de voirs wynne zal noch hebben de weyde van omtrint